כל דבר שיש לו מתירין כגון ביצה שנולדה ביום טוב שראויה למחר אם נתערבה באחרות בין שלימה בין טרופה אינה בטלה אפילו באלף ואפילו ספק אם נולדה ביום טוב ונתערבה באחרות אסורות ואם נתערבה בשאינה מינה בטלה בס' <i>(טור ושערי דורא ותשו' הרא"ש ורבינו ירוחם והגהות שערי דורא ורש"ל ורוקח וכן נראה דעת סמ"ג וסמ"ק בהל' יו"ט וכן כתב איסור והיתר הארוך כלל כ"ו בשם סמ"ג ותורת חטאת כלל מ"ג ולא כב"ח וסמ"ק סימן רי"ד וכן משמע באגודה ומרדכי ריש ביצה בשם ראבי"ה וכן כתב טור או"ח סימן תקי"ג והאגור בשמו והאו"ה הארוך כלל כ"ה בשם מרדכי ריש ביצה בשם ראבי"ה ולא כב"ח):  הגה: מיהו אם לבנו בה מאכל או נתנו בקדירה לתקן הקדירה כגון שמלאוה בתרנגולת אינה בטלה (הגהת שערי דורא סי' עד ובארוך כלל כה) ועיין באו"ח סימן תקי"ג:</i>